APSTIPRINU:

Valkas novada BJSS direktore: M.Gerke

22.02.2018

**VALKAS NOVADA ATKLĀTO SACENSĪBU**

**„TAUTAS BUMBĀ” un „NETRADICIONĀLAJĀS STAFETĒS”**

**NOLIKUMS**

**I Mērķis un uzdevumi.**

1. Veicināt skolēnu ieinteresētību nodarboties ar sportu.

2. Veicināt sporta spēļu iemaņu attīstīšanu.

3. Veicināt sadarbības, kustību iemaņu, prasmju attīstīšanu un pielietošanu neparastos apstākļos, ātri reaģējot un koordinējot savas kustības.

**II Vadība.**

Sacensības organizē Valkas novada BJSS. Galvenais tiesnesis Mudīte Gerke.

**III Vieta, laiks un pieteikumi.**

Sacensības notiek 27.03.2018. Valkas novada BJSS sporta zālē (Varoņu iela 35B, Valka), sākums plkst.9:30 Apstiprinājumu par piedalīšanos sacensībās paziņot līdz 22.03.2018. pa tālr.64722046 Mudīte Gerke vai pa e-mail: [bjss@valka.lv](mailto:bjss@valka.lv)

**IV Dalībnieki.**

Kopējais skolas komandas sastāvs: 12 dalībnieki (stafete, Tautas bumba+rezervisti).

Tautas bumba. Komandā 4 zēni un 4 meitenes tai skaitā kapteinis (jauktā komanda) 2004.g.dz.un jaunāki.

Stafetes. Komandā 5 zēni + 5 meitenes 2004.-2008.dz.g. Komanda veidojas no katra norādītā gadā dzimušā zēna un meitenes. Komandā var iekļaut jaunākus dalībniekus.

**V Sacensību kārtība.**

Tautas bumba. Turnīra sistēmu noteiks pēc pieteikušos komandu skaita. Spēles ilgums 2 x 3 vai 4 minūtes ( atkarībā no komandu skaita) ar vienu minūtes pārtraukumu starp puslaikiem. Katru puslaiku komandas uzsāk pilnā sastāvā – 7 spēlētāji laukumā un 1 kapteinis. Spēlē ar volejbola bumbu, laukuma izmēri 9 x 18 m.

Tiesāšana: spēli tiesā 2 tiesneši (skolotāji palīdz tiesāt sacensības, līdzi jābūt hronometriem un svilpei), no kuriem viens ir galvenais. Galvenais tiesnesis veic izlozi pirms spēles sākuma un fiksē laiku. Pēc puslaika beigām komandas mainās laukuma pusēm. Ar svilpi tiek fiksēti līniju pārkāpumi un citi spēles noteikumu pārkāpumi. Sacensības notiek ar spēļu bumbu, kuru nodrošina organizatori. Ja sacensību bumba ir nederīga spēlēšanai, tad spēles bumbu izlozē no abu komandu piedāvātajām bumbām.

Stafetes. Pirms katras stafetes notiek izloze. Sods par kļūdu 3sekundes. Dalībnieki labo savas kļūdas (piem. nogāž konusu - paceļ), ja neizlabo tiek pieskaitītas soda sekundes.

**VI Vērtēšana.**

Stafetes. Komandām jāpiedalās visās stafetēs. Vērtē piecas labākās stafetes, summējot katras stafetes izcīnītās vietas punktus. Par uzdevuma nepareizu izpildi atsevišķā stafetes izpildījumā, komandai tiesneši var piešķirt pēdējo vietu.

Tautas bumba. Par uzvaru spēlē 3 punkti; par neizšķirtu 2 punkti; par zaudējumu 1 punkts par neierašanos uz spēli (atteikšanās turpināt spēli) vai par sodu komanda saņem nulle punktu – 0.

Kopvērtējumā summē stafešu un Tautas bumbas izcīnītās vietas, uzvar komanda ar mazāko punktu summu. Vienādu punktu gadījumā augstāka vieta komandai, kurai augstāka vieta Tautas bumbā.

**VII Apbalvošana.**

Pirmo trīs vietu ieguvējus individuāli apbalvo ar medaļām, komandas ar diplomu.

**VIII Piedalīšanās nosacījumi.**

Citu novadu komandām dalības maksa EUR 10,-.

Sacensības beigsies aptuveni plkst.14.00

**STAFEŠU APRAKSTI**

1. Piespēles ar basketbola bumbu.

Inventārs: basketbola bumba Nr. 5

Komandas izvietojas aiz starta līnijām divās kolonnās: zēni (ar bumbu) pret meitenēm 3 metru attālumā viens no otra. Pēc starta signāla zēns piespēlē bumbu pirmajai meitenei un skrienot nostājas meiteņu kolonnas galā. Meitene piespēlē bumbu zēnu kolonnas nākošam dalībniekam un skrienot nostājas zēnu kolonnas galā utt.

Stafete beidzas, kad zēni un meitenes ir atgriezušies starta vietās un kapteinis ir pacēlis basketbola bumbu augšā.

2. Pildbumbu pārnešana.

Inventārs: divas 1 kg pildbumbas.

Komandas izvietojas aiz starta līnijas. Pirmajam dalībniekam rokās viena pildbumba, otra uz grīdas aiz starta līnijas. Pēc starta signāla dalībnieks skrējienā nes pildbumbu un noliek uz 9 metru līnijas. Skrien atpakaļ pēc otras pildbumbas, paņem to, skrien līdz 6 metru līnijai un noliek uz tās. Skrien atpakaļ, apkārt kolonnai un piesit nākošajam dalībniekam. Nākošais dalībnieks pildbumbas pa vienai (pirmo no 6 metru līnijas) nes atpakaļ. Pirmo pildbumbu noliek aiz starta līnijas, bet otru, apskrienot kolonnu, nodod nākošajam dalībniekam rokās.

Stafete beidzas, kad pēdējais dalībnieks šķērso finiša līniju.

3. Kombinētā stafete.

Inventārs: vingrošanas sols, vingrošanas aplis, konuss, basketbola bumba Nr.5

Komandas pirmais dalībnieks pēc komandas ieņem sākuma stāvokli ”Vēzītis“ ar galvu kustības virzienā un pēc starta signāla pārvietojas “vēzītī” pāri 9 metru līnijai. Pēc tam pieceļas, turpina skrējienu pa vingrošanas solu. Paņem no vingrošanas apļa basketbola bumbu, skrien ar bumbu rokās, vienu reizi apļojot to ap vidukli, apkārt konusam un atpakaļ. Ieliek bumbu aplī, skrien atpakaļ apkārt kolonnai, piesit nākošajam dalībniekam.

Stafete beidzas, kad pēdējais dalībnieks šķērso finiša līniju.

4. Bumbu vadīšana.

Inventārs: futbola bumba, vingrošanas aplis, pildbumba (1 kg)

Pēc starta signāla pirmais komandas dalībnieks (bumba aiz starta līnijas) ar kāju vada futbola bumbu līdz aplim ( ~ 9 m ). Ieliek to aplī, paņem pildbumbu, ar roku ripina apkārt konusam un ieliek to atpakaļ aplī. Paņem futbola bumbu rokās, skrien apkārt kolonnai un nodod nākošam dalībniekam.

Stafete beidzas, kad pēdējais dalībnieks šķērso finiša līniju.

5. Pāru stafete ar vingrošanas apli.

Inventārs: vingrošanas aplis, 2 pildbumbas (1 kg), konuss.

Komanda nostājas kolonnā pa pāriem (zēns un meitene). Pēc starta signāla pirmais pāris, rokās sadevušies, skrien līdz vingrošanas aplim, kurā atrodas mazais konuss un 2 pildbumbas. Abi iekāpj aplī, paceļ to, paņem katrs vienu pildbumbu un turot apli un pildbumbu rokās, skrien apkārt konusam un atpakaļ. Uzliek apli konusam, bet abas pildbumbas ieliek aplī. Skrien rokās sadevušies apkārt kolonnai un piesit nākošam pārim.

Stafete beidzas, kad pēdējais pāris ir šķērso finiša līniju.

6. Florbola Bumbiņas vadīšana

Inventārs: florbola nūja, bumbiņa, aplis, konuss.

Dalībnieks skrien līdz aplim ( (9 m) paņem no apļa bumbiņu un nūju, vada apkārt konusam un ieliek atpakaļ aplī bumbiņu un nūju. Skrien apkārt kolonnai un piesit nākošam dalībniekam.

Stafete beidzas, kad pēdējais dalībnieks šķērso finiša līniju.

**“TAUTAS BUMBA“**

Spēles noteikumi:

1. Spēles laikā, blakus savas komandas laukumam (1,5 m attālumā no laukuma līnijas), drīkst atrasties tikai viens komandas pārstāvis. Rezerves spēlētāji sēž uz rezervistu sola.

2. Komandas pārstāvis piesaka galvenajam tiesnesim maiņas un spēles pārtraukumus. Skolotājs katrā puslaikā drīkst pieprasīt vienu - 20 sekunžu pārtraukumu. Pārtraukumu var pieteikt, kad bumba atrodas ārpus spēles, vai pie komandas, kuras pārstāvis to vēlas pieteikt pārtraukumu. Spēlētāju un kapteiņu maiņu drīkst izdarīt pārtraukumā vai pēc 1. puslaika.

3. Spēlē piedalās 8 spēlētāji – 7 laukuma spēlētāji un komandas kapteinis, kurš atrodas aiz pretinieka komandas laukuma gala līnijas. Spēli sāk ar kapteiņa pārmetienu savai komandai.

4. Dalībniekiem, kuriem trāpa ar bumbu, jāatstāj laukums. Kapteinim un palīgiem /izsistie dalībnieki/ ir aizliegts, skrienot pēc bumbas, šķērsot sānu un gala laukuma līnijas un mest bumbu no sānu līnijas. Izsistie dalībnieki drīkst mest un izsist pretinieka komandas dalībniekus.

5. Ieskaita tikai tiešu trāpījumu (pēc bumbas atlēciena no grīdas vai no cita spēlētāja trāpījums neskaitās).

6. Ja spēlētājs, kurš atrodas laukumā, pārtver bumbu lidojumā, tad viņš var pats mest bumbu, atdot to savas komandas biedram vai kapteinim.

7. Spēlētāji, izpildot metienu, nedrīkst pārkāpt vai uzkāpt uz laukuma robežlīnijas. Šī pārkāpuma gadījumā bumba nododama pretiniekam, bet ja šādā metienā ir trāpīts pretiniekam, tas neskaitās izsists. Izvairoties no pretinieka trāpījuma vai notverot spēcīgu pretinieka metienu spēlētājs pārkāpj laukuma līniju, tad viņš ir izsists.

9. Ķerot bumbu, spēlētājs to izlaiž no rokām, trāpījums skaitās jebkurā gadījumā, izņemot, ja spēlētājs atkārtoti to noķer, pirms bumba skārusi citu spēlētāju vai grīdu.

10. Ja bumba nokrīt ārpus laukuma, tad līdz iedomātajam viduslīnijas pagarinājumam to drīkst

ņemt tikai tās komandas kapteinis un viņa palīgi, kura pusē bumba atrodas.

11. Ja komanda novilcina metienu vai saspēlējas, nemēģinot trāpīt pretiniekam, bumbu atdot pretinieka komandai (to izšķir vecākais tiesnesis). Atļauts izdarīt 2 saspēles starp kapteini un komandu, pēc kurām jāseko metienam pa pretinieka komandas spēlētāju. Kad visi laukuma spēlētāji ir izsisti, laukumā iet kapteinis un viņam tiek atdota bumba (kapteinis uzreiz var izdarīt metienu pa pretinieka komandas spēlētāju). Šajā brīdi laiks netiek apturēts un spēle netiek pārtraukta.

13. Spēles puslaiks beidzas, ja tiek izsists kapteinis vai ir pagājušas spēles puslaika 3 (trīs)

minūtes.

14. Ja kāds no komandas (laukuma spēlētājs, kapteinis, rezervists, skolotājs vai cita ar komandu saistīta persona) spēles laikā uzvedas nesportiski, tiesnesis komandu soda, pieskaitot trāpījumu. Atkārtotu pārkāpumu gadījumā personu nesportiskas uzvedības dēļ, tiesnesis drīkst piešķirt zaudējumu puslaikā ar - 0 (nulle) punktu = W : 0. Atkārtotas nedisciplinētības gadījumā komandu diskvalificē.

15. Uzvar komanda, kura abos puslaikos kopā izsitusi no spēles vairāk pretinieka komandas spēlētājus.

16. Spēles rezultātu nosaka pēc laukumā palikušo spēlētāju un kapteiņa summas. Spēlēs par godalgotajām vietām (finālspēles) neizšķirta rezultāta gadījumā spēlē 3 min. pagarinājumu un sāk ar pilnu sastāvu. Pirms spēles pagarinājuma skolotājs var pieprasīt 1 (vienu) minūtes pārtraukumu.

17. Vienāda punktu skaita gadījumā divām komandām, augstāku vietu iegūst savstarpējas spēles uzvarētāja komanda. Ja tā beigusies neizšķirti, priekšroka komandai, kurai labāka punktu starpība visās spēlēs.